SPA มาแรงสุด กำไร Q2 พุ่งกระฉูด 15 เท่า!
SPA เผยกำไร Q2/58 โตกว่า 15 เท่า หลังรายได้จากการขายและบริการเพิ่มขึ้นตามการฟื้นตัวของอุตสาหกรรมท่องเที่ยวไทย ขณะที่งวดครึ่งปีแรกกำไรเพิ่มกว่า 6 เท่าตัว
14 ส.ค. 2558

บริษัท สยามเวลเนสกรุ๊ป จำกัด (มหาชน) หรือ SPA รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 23.59 ล้านบาท หรือมีกำไรสุทธิ 0.041 บาทต่อหุ้น เพิ่มขึ้น 1,568.46% จากช่วงเดียวกันของปีก่อนที่มีกำไรสุทธิ 60.68 ล้านบาท หรือมีกำไรสุทธิ 0.02 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 47.26 ล้านบาท หรือ 0.083 บาทต่อหุ้น เพิ่มขึ้น 653.39% จากช่วงเดียวกันของปีก่อนที่มีกำไรสุทธิ 6.27 ล้านบาท หรือ 0.016 บาทต่อหุ้น
 
ทั้งนี้กำไรในไตรมาสดังกล่าวที่เพิ่มขึ้น เนื่องจากบริษัทมีรายได้จากการขายและบริการในกรุงเทพฯรวมถึงต่างจังหวัดเพิ่มขึ้นตามการฟื้นตัวของอุตสาหกรรมท่องเที่ยวไทย นอกจากนี้ยังมีรายได้จากสาขาที่เปิดใหม่เมื่อปี 57 ส่งผลให้ภาพรวมของกำไรปรับขึ้นสูงมากเมื่อเทียบกับช่วงเดียวกันในปีก่อน